《与范益谦饮有怀才仲》
宋代·吕本中

范郎醉倒西风前，夜思赵子起不眠。与渠别来今几年，细数往事如雷颠。

尘埃刺促今尚贤，问我北行诗几篇。残篇断简弃不编，鹤鸣九皋鸢唳天。

燕雀欲上无寅缘，江湖旧游性所便。我先往矣君加鞭，更呼赵子来同船。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。